
ÞRJÁR vinkonur sem þekkjast 
frá Santa Fe í Nýju Mexíkó hafa nú 
sett saman sýningu í kjallara Lista- 
safns Kópavogs. Þær eru Steina Va- 
sulka, Sissú Pálsdóttir og Anita 
Hardy Kaslo, og gera þær heiðar- 
lega tilraun til að samþætta verk sín 
þannig að sýningin myndi eina heild 
en virki ekki sem þreföld einkasýn- 
ing. Þetta gera vinkonurnar með 
því að vinna sýninguna sem eina 
samfellda heild. Yfirskriftin er „Ar- 
þúsunda arkitektúr“, titill sem ber í 
sér spádómsfræ um leið og hann 
vísar aftur í tímann til okkar óræða 
upphafs. 

Hið merkilega við samstarf 
þeirra Steinu, Sissú og Anitu er að 
svo ólíkum manneskjum skuli koma 
til hugar að flétta saman verk sín 
með sameiginlegri sýningu. Ekkert 
í ferli þeirra bendir til að þær hafi 
fengist við skyld viðfangsefni hing- 
að til og reyndar má sjá að framlag 
þeirra á sér fullkomlega óskyldar 
rætur. Hvað er það þá sem vakir 
fyrir vinkonunum þrem, og á hvaða 
forsendum starfa þær? 

Ef til vill hefur það farið framhjá 
mörgum Íslendingnum að ímynd 
listamannsins sem einmana snill- 
ings er á hröðu undanhaldi. Enginn 
veit það betur en Steina Vasulka, 
sem ætíð hefur starfað í nánum 
tengslum við aðra skapandi einstak- 
linga. Teymi er kjörorð dagsins, 
ekki síst þegar tæknilist á borð við 
myndbönd er annars vegar. Fram- 
þróun skjálistarinnar var einfald- 
lega óhugsandi án félagsskapar 
ólíkra uppfinningamanna, mynd- 
könnuða og hugmyndaríkra tækni- 
fræðinga af ýmsum toga. Slík teymi 
starfa saman í bróðerni, óeigin- 
gjarnt og af fullkomnum heilindum. 
Öðruvísi næðist lítill árangur. 

Svona forsendur virðast liggja að 
baki sýningu Steinu, Sissú og Anitu. 
Þær eru allar af þeim móderníska 
meiði sem tekur tilraunina fyrir 
verkið. Slíkt hispursleysi gagnvart 
útkomunni er næsta sjaldgæft á 
tímum póstmódernísks maníerisma 
þar sem allt þarf helst að vera slétt 





Morgunblaðið/Sverrir 
Frá sýningunni „Árþúsunda arkitektúr“. 


og fellt svo áhorfandinn þurfi nú 
ekki að brúka ímyndunaraflið alltof 
mikið og trufla með því óslökkvandi 
hrifningarþörf sína. 


Hvort heldur sem það er gert af | 


ráðnum hug eður ei þá minnir 
myrkvaður klefinn sem þær deila 
með sér, Steina og Sissú, töluvert á 
Merzbau Kurts heitins Schwitters. 
Þetta er einhvers konar hellir með 
formmyndunum úr hvítu frauð- 
plasti, sem virka bæði sem högg- 
myndræn skipan Í rými og skermar 
fyrir myndbönd Steinu. Þau flæða 
um svæðið frá skjávörpunum og 
rekast á frauðplastsfletina iíkt og af 
tilviljun. Þannig eru sumir hlutar 
hreyfimyndanna í fókus, meðan aðr- 
ir berast um svæðið eins og óhlut- 
bundin litamynstur. 

Við innganginn í klefanum — sem 
ef til vill mætti skynja sem snjóhús 
úr heimildarmynd Flahertys, Na- 
nook norðursins, ef hann væri ekki 
svona víður og stór - myndar frauð- 
plastið hleðslumynstur sem fangar 
myndvarpið með einstaklega eftir- 
tektarverðum hætti. Það er eitthvað 
mikilfenglegt við þessi hvítu form 
og flæðandi myndir; eitthvað sem 
frekar minnir á auðnir norðursins 
en brennda náttúru Nýju Mexíkó. 

Framan við klefa Steinu og Sissú 
hanga svo veglegar cibachrome- 

ljósmyndir Anitu Har- 
dy Kaslo. Hún er arki- 
tekt að mennt, en ljós- 
myndari í hjáverkum. 
Ljósmyndir Anitu virð- 
ast við fyrstu sýn full- 
komlega óhlutbundnar, 
en sú vitneskja að ljós- 
myndir eru ávallt af 
einhverju rekur menn 
til að ráða í gáturnar 
sem við þeim blasa. 
Myndefni sitt sækir 
hún til tveggja ólíkra 
átta;  litskyggna af 
krabbameinsæxli og 
eigin smásjárljósmynda 
af frjókornum fengnum 
úr hýbýlum Anasazi- 
frumbyggja, forfeðra 
Hopi-indiánanna í suð- 
vesturfylkjum Banda- 
ríkjanna, en menningu 
þeirra má rekja allt aft- 
ur til fyrstu aldar okkar 
tímatals. 

Líkt og tölvustýrðar 
myndbandsmyndir 
Steinu frá Nýja-Sjá- 
landi, Grænlandi og Ís- 
landi, eru myndir Anitu 
stundum í fókus og 
stundum ekki. Allt fer það eftir því á 
hvaða blett er einblínt. Þannig mæt- 
ast myndirnar á veggnum myndun- 

víddir og ný tengsl. Það sem hjá Sis- 
sú virtust inúísk snjóhús, tengjast 
allt í einu neðanjarðarhýsum frum- 
byggjanna í Pueblo Bonito í Nýju 
Mexíkó, sem rekja má aftur til tólftu 
aldar. Líkt og kiva-myndir, eða 
klefaveggmyndir Anasazi-fólksins 
teygja verk þeirra Steinu Vasulka, 
Sissú Pálsdóttur og Anitu Hardy 
Kaslo sig frá hinu alvíða, heims- 
horna milli, til hins þrengsta bú- 
skapar í iðrum íkamans. 

Og nú öðlast klefi þeirra Steinu 
og Sissú enn eina víddina; þá líf- 
rænu. Mætti ekki skoða helli þeirra 
eins og Jónas eða Spýtu-Gosi könn- 
uğu innviði hvalsins? Hið lífræna 
kerfi sem kallast á við landamæra- 
leysi heimsbyggðarinnar og óend- 
anleik sagnfræðinnar gefur árþús- 
unda arkitektúr  vinkvennanna 
þriggja þann heimspekilega grunn 
sem sýning þeirra hvílir á. Pannig 
er sýning Steinu, Sissú og Anitu í 
öllum sínum svífandi léttleik og til- 
viljunarkennda anda verðugur óður 
til eilífðarinnar, sem er undirskrift 
sýningarinnar þar sem við nálgumst 
óðfluga nýjan aldatug. 

Halldór Björn Runólfsson 








